b'\n_START_ARTICLE_\nK\xc3\xa4tketty linnake\n_START_SECTION_\nTarina\n_START_PARAGRAPH_\nElokuvan alussa kaksi r\xc3\xa4hj\xc3\xa4ist\xc3\xa4 talonpoikaa Tahei ja Matashichi (Minoru Chiaki ja Kamatari Fujiwara) pakenevat taistelun j\xc3\xa4lkimainingeista. Kotiin p\xc3\xa4in pyrkiess\xc3\xa4\xc3\xa4n he tapaavat kenraali Rokurota Makaben (Toshir\xc5\x8d Mifune) . Kenraali on viem\xc3\xa4ss\xc3\xa4 salaa turvaan h\xc3\xa4vinneen kuninkaallisen perheen prinsessaa Yukia (Misa Uehara) ja heid\xc3\xa4n omaisuuttaan. Talonpojat ovat l\xc3\xa4hinn\xc3\xa4 haitaksi h\xc3\xa4nen teht\xc3\xa4v\xc3\xa4lleen, sill\xc3\xa4 he yritt\xc3\xa4v\xc3\xa4t paeta kulta mukaan. My\xc3\xb6hemmin mukaan tulee maanviljelij\xc3\xa4n tyt\xc3\xa4r (Toshiko Higuchi), jonka he hankkivat majatalon luona miehelt\xc3\xa4, joka on orjakauppias tai parittaja. Viiden hengen joukko l\xc3\xa4htee vaivalloiselle ja ep\xc3\xa4toivoiselle vaellukselle vihollisalueen poikki kuljettaen kulta-aarretta, joka prinsessa ja kenraali aikovat k\xc3\xa4ytt\xc3\xa4\xc3\xa4 rakentaakseen prinsessan armeijan, jolla h\xc3\xa4nen maansa joskus viel\xc3\xa4 vallattaisiin takaisin ja valtakunta rakennettaisiin uudelleen.\n_START_SECTION_\nTuotanto\n_START_PARAGRAPH_\nK\xc3\xa4tketty linnake oli Kurosawan ensimm\xc3\xa4inen pitk\xc3\xa4 laajakangaselokuva (Tohoscope), ja h\xc3\xa4n jatkoi sille kuvaamista seuraavan vuosikymmenen. Elokuva tehtiin alun perin Perspecta-\xc3\xa4\xc3\xa4nij\xc3\xa4rjestelm\xc3\xa4lle mutta my\xc3\xb6hemmin se muokattiin Criterion DVD:lle._NEWLINE_K\xc3\xa4tketyn linnakkeen teemat ja toteutus, kuten pakomatkalla oleva prinsessa (prinsessa Yukia vastaa prinsessa Leia Organa) ja p\xc3\xa4\xc3\xa4henkil\xc3\xb6n\xc3\xa4 kaksi antisankaria (Taheita ja Matakishia vastaavat R2-D2 ja C-3PO), joiden n\xc3\xa4k\xc3\xb6kulmasta tarinaa kerrotaan, ovat suuresti vaikuttaneet George Lucasin T\xc3\xa4htien sodan henkil\xc3\xb6hahmojen kehitt\xc3\xa4miseen ja filmatisointiin.'